Daim Miftari

Kategoria:Biografi shqiptare
Kategoria:Lindje 1979
Kategoria:Shkrimtarë shqiptarë
Kategoria:Gazetarë shqiptarë
Kategoria:Poetë shqiptarë‎
Kategoria:Njerëz nga Gostivari
Kategoria:Shqiptarë të Maqedonisë së Veriut
Daim Miftari është poet dhe përkthyes letrar. Ka lindur në Gostivar (1979). Është magjistër i shkencave të lëtërsisë të cilat i ka kryer pranë Universitetit „Bllazhe Koneski“ në Shkup. Poezi të tij janë përkthyer në disa gjuhë të huaja dhe janë përfshirë në revista letrare brenda dhe jashtë vendit. Emri i tij si krijues është i përfshirë edhe në Fjalorin Enciklopedik të Kosovës, botim i Akademisë së Shkencave dhe Arteve të Kosovës, në vitin 2018.  Ka përkthyer disa autorë maqedonas në gjuhën shqipe, përkthime të cilat janë botuar nëpër revista të kohës në Tiranë.  

Nga viti  2022 është anëtar i këshillit për çmimin 13 Nëntori që e ndanë  Qyteti i Shkupit.  Është pjesëmarrës i disa festivale të letërsisë me karakter kombëtar dhe ndërkombëtar, brenda dhe jashtë vendit, si dhe i përfaqësuar në disa antologji.

Nga viti 2004 deri më vitin 2007 ka punuar si gazetar i kulturës në gazetën e përditshme Fakti. Prej vitit 2007 deri më vitin 2009 ka punuar si pedagog i gjuhës dhe letërisë shqipe në shkollën e mesme“Zdravko Cvetkovski“ në Shkup. Nga viti 2010 ka punuar si përkthyes nga maqedonishtja në shqip dhe anasjelltas për gazetën e përditshme „Koha e re“, njëkohësisht edhe si gazetar. Prej vitit 2018 punon në Ministrinë e Kulturës së Republikës së Maqedonisë së Veriut, Sektori i librit. Jeton në Shkup.

Libra të botuar:

2007 – Tingujt e heshtjes (boton qendra për kulturë ASNOM, Gostivar)

2011 – Toka e fjalës/Земјата на зборот, botim dygjuhësh;maqedonisht-shqip(boton Silsons, Shkup)

2013 – Vetëm, poezi (Logos A, Shkup),

2015  - Individualiteti poetik i Xhevahir Spahiut, studim (boton autori).

2016 – Përtej mureve, poezi, (boton autori)

2018 - Akuj (boton autori, Shkup)

2023 – Shtëpia që vallëzon/Куќата што танцува, botim në maqedonisht (Shtëpia botuese Perun Artis, Manastir)

2023 – Përmallim zogjsh, poezi të zgjedhura(boton autori)

2024 – Një e shtunë në fundprill (boton shëpia botuese Logos-A, Shkup)     

Është fitues i rezidencave letrare:

2017- fitues i Rezidencën për shkrimtarë në Tiranë “POETEKA - Tirana in Between”; 2019 – fitues i Rezidencës për shkrimtarë në Sarajevë, në kuadër të projektit „Reading Balkans“;

2022 - fitues i Rezidencës për shkrimtarë në Prishtinë në kuadër të projektit Read Rezidency

Ka fituar çmimet:

2018 – Çmimi i parë për librin më të mirë „Akuj“ në festivalin për poezi „Pena ime“ Kumanovë;

2020 - Çmimi „Qiriu i Naimit“ 2020 në festivalin ndërkombëtar „Ditët e Naimit“, Tetovë për poezinë më të mirë;

2021– Çmimi i parë për poezinë më të mirë në festivalin mbarëkombëtar të poezisë „Oeneum“, Tetovë;

2022 – fiton titullin „Ambassador for peace“, nga Federata e Paqes në Njujork.

            2023 – fiton çmimin për poezinë më të mire”Murat Isaku”, të festivalit ballkanik të letërsisë, Menada, Tetovë.